ગુજરાત વિશાળ દરિયાકિનારો ધરાવે છે જેથી કરીને સુનામીનું જોખમ વિશેષ રહેલું છે એટલું જ નહીં, અરબી સમુદ્રની નજીક અને ઓફશોર સબમરીન ભૂકંપની ઘટનાઓની સંભાવના વધારે રહેલી છે. ભૂતકાળમાં, ઇરાનના મક્રાન સાથે જોડાયેલી ફોલ્ટ લાઈનમાં ભૂકંપને કારણે વર્ષ – 1945માં કંડલાના કિનારે સુનામીના કારણે 12 મીટર ઊંચાઈ સુધી મોજા ઉછળ્યા હતા. ૧૯૪૫માં કંડલા બંદરે ૧૨ મીટર ઊંચા સુનામીના મોજા આવ્યા હતા.ગુજરાતમાં કચ્છ, જામનગર, પોરબંદર, ભરૂચ, ભાવનગર, સુરત નવસારી અને વલસાડ જીલ્લાના ગામોનો સમાવેશ સુનામી સંભવિત વિસ્તારોમાં થાય છે.